RESOLUCIÓN do 25 de setembro de 2017 pola que se publica a modificación do plan de estudos de graduado en Enxeñaría Agrícola e Agroalimentaria.
Universidade de Santiago de Compostela — III. Outras disposicións — 25/10/2017

A Universidade de Santiago de Compostela presentou unha solicitude de modificación do plan de estudos verificado do título de graduado ou graduada en Enxeñaría Agrícola e Agroalimentaria. A dita solicitude presentouse ao abeiro do artigo 28 do Real decreto 1393/2007, do 29 de outubro, modificado polo Real decreto 861/2010, do 2 de xullo, polo que se establece a ordenación das ensinanzas universitarias oficiais, e do artigo 15 do Decreto 222/2011, do 2 de decembro, polo que se regulan as ensinanzas universitarias oficiais no ámbito da Comunidade Autónoma de Galicia.
Obtido informe favorable da Axencia de Calidade do Sistema Universitario de Galicia (ACSUG), con data do 11 de abril de 2017, esta reitoría, ao abeiro do artigo 28.3 do Real decreto 1393/2007, do 29 de outubro, modificado polo Real decreto 861/2010, do 2 de xullo, polo que se establece a ordenación das ensinanzas universitarias oficiais,
Publicar a modificación do plan de estudos conducente á obtención do título de graduado ou graduada en Enxeñaría Agrícola e Agroalimentaria pola Universidade de Santiago de Compostela.
Santiago de Compostela, 25 de setembro de 2017
5.1. Estrutura das ensinanzas.
5.1.1. Distribución do plan de estudos en créditos ECTS.
5.1.2. Créditos de formación básica. Distribución en materias.
5.1.3. Plan de estudos resumido (por módulos).
5.1.4. Plan de estudos resumido (por curso académico).
Primeiro curso
Requisitos para a obtención do título e mencións.
As mencións ofertadas neste grado son as seguintes:
• Mención en Explotacións Agropecuarias.
• Mención en Hortofruticultura e Xardinaría.
• Mención en Mecanización e Construcións Rurais.
• Mención en Industrias Agrarias e Alimentarias.
Todos os alumnos deberán de cursar, como mínimo, un módulo de mención completo para adquirir as atribucións profesionais da mención correspondente.
No itinerario de Enxeñaría Agrícola o alumno poderá optar entre tres módulos de optativas de mención diferentes, en función de que mención/s desexe que figure/n no título de grao: Explotacións Agropecuarias, Hortofruticultura e Xardinaría ou Mecanización e Construcións Rurais. Para obter unha das mencións é necesario cursar todas as optativas de mención do módulo, xunto coas materias do itinerario en Enxeñaría Agrícola (módulo 3); o tema do traballo fin de grao deberá estar vinculado á mención elixida.
O itinerario de Enxeñaría Agroalimentaria componse dun único módulo de mención. Para obter a mención o alumno deberá cursar todas as materias optativas de mención do módulo; o tema do traballo fin de grao deberá estar vinculado a esta mención.
O mínimo de créditos optativos que se deberá cursar ou recoñecer en cada unha das mencións é o seguinte:
• Explotacións Agropecuarias: 19,5 ECTS.
• Hortofruticultura e Xardinaría: 7,5 ECTS.
• Mecanización e Construcións Rurais: 10,5 ECTS.
• Industrias Agrarias e Alimentarias: 13,5 ECTS.
Para cursar estes créditos, o alumnado poderá escoller materias optativas comúns ou pertencentes a calquera módulo de mención.
O plan de estudos está deseñado para cumprir as especificacións da Orde CIN/323/2009, do 9 de febreiro (BOE do 19 febreiro de 2009), pola que se estabelecen os requisitos para a verificación dos títulos universitarios oficiais que habiliten para o exercicio da profesión de enxeñeiro técnico agrícola nas tecnoloxías específicas de Explotacións Agropecuarias, de Hortofruticultura e Xardinaría, de Mecanización e Construcións Rurais e de Industrias Agrarias e Alimentarias, que conducen a mencións no título.
Os estudantes deben matricularse nunha das ditas mencións da forma seguinte:
• Para todas as mencións: deben matricularse dos módulos de formación básica (M1) e común á rama agrícola (M2).
• Mención en Explotacións Agropecuarias: deben matricularse, ademais, nos módulos M3 e M4.
• Mención en Hortofruticultura e Xardinaría: deben matricularse, ademais, nos módulos M3 e M5.
• Mención en Mecanización e Construcións Rurais: deben matricularse, ademais, nos módulos M3 e M6.
• Mención en Industrias Agrarias e Alimentarias: deben matricularse, ademais, no módulo M7.
• Para finalizar os estudos, os estudantes deberán realizar un traballo fin de grao (12 ECTS) no ámbito da tecnoloxía específica (mención) que elixisen, ademais dos ECTS optativos xenéricos que corresponda.
Para cursaren unha mención adicional, os estudantes deberán cursar as materias vinculadas á nova mención e presentar un novo traballo fin de grao vinculado á dita mención.
No seguinte cadro recóllense de forma esquemática os diferentes itinerarios curriculares deste título.